《寒山千尺雪》
清代·弘历

支硎一带连寒山，山下出泉为寒泉。淙淙幽幽赴溪壑，跳珠溅玉多来源。

土人区分称各别，岂能一一徵名诠。兰椒策马寻幽胜，山水与我果有缘。

就中宧光好事者，引泉千尺注之渊。泉飞千尺雪千尺，小篆三字铭云峦。

名山子孙真不绝，安在舍宅资福田。槃陀坐对清万虑，得未曾有诗亦然。

雪香在梅色在水，其声乃在虚无间。